Vzor č. 6

Informácia o spracúvaní osobných údajov pre dotknutú osobu

podľa nariadenia č. 2016/679 o ochrane fyzických osôb pri spracúvaní osobných údajov   
a o voľnom pohybe takýchto údajov a zákona č. 18/2018 Z. z. o ochrane osobných údajov   
a o zmene a doplnení niektorých zákonov.

pri realizácii Národného projektu  
Zvýšenie zamestnanosti a zamestnateľnosti ľudí žijúcich v lokalitách s prítomnosťou   
MRK realizáciou obnovy kultúrneho dedičstva  
(v ďalšom len „NP Ľudia a hrady“)

**Meno a priezvisko dotknutej osoby:**

Organizácia, s ktorou je dotknutá osoba v pracovno-právnom vzťahu pri realizácii NP Ľudia a hrady:  
  
(ďalej len „Žiadateľ“)

Prevádzkovateľ  
Názov: **Ministerstvo kultúry Slovenskej republiky**   
Sídlo: Námestie SNP 33, 813 31 Bratislava  
IČO: 00 165 182  
Telefónny kontakt: +421 2 / 2048 2111

Ja, ako vyššie identifikovaná dotknutá osoba, ktorá sa zúčastňuje na činnostiach súvisiacich s realizáciou NP Ľudia a hrady, týmto potvrdzujem, že som informovaný/á o spôsobe spracúvania osobných údajov, ktoré som prostredníctvom Žiadateľa poskytol/la Prevádzkovateľovi v rozsahu nevyhnutnom na zabezpečenie administratívnych a kontrolných činností súvisiacich s realizáciou NP Ľudia a hrady.

Spracúvanie osobných údajov dotknutých osôb – pracovníkov žiadateľa zúčastnených na realizácii NP Ľudia a hrady – sa vykonáva na právnom základe uvedenom v Naria­dení EP a Rady (EÚ) 2016/679 článku 6, odseku 1. písmeno e) – pri plnení úlohy realizovanej prevádzkovateľom vo verejnom záujme – pri financovaní aktivít Národného projektu Zvýšenie zamestnanosti a zamestnateľnosti ľudí žijúcich v lokalitách s prítomnosťou MRK realizáciou obnovy kultúrneho dedičstva.

Prevádzkovateľ (Ministerstvo kultúry Slovenskej republiky) spracúva osobné údaje dotknutej osoby v rozsahu: meno, priezvisko, titul, rodné číslo, dátum narodenia, trvalé bydlisko, mailová adresa, telefónny kontakt a bankové spojenie dotknutej osoby, pracovná zmluva medzi dotknutou osobou a žiadateľom (vrátane jej prípadných príloh, doplnkov a častí určujúcich náplň práce názov pracovnej pozície, výšku platu a/alebo odmien).

Účelom spracúvania osobných údajov dotknutých osôb je zabezpečenie financovania mzdových výdavkov súvisiacich s realizáciou národného projektu Zvýšenie zamestnanosti a zamestnateľnosti ľudí žijúcich v lokalitách s prítomnosťou MRK realizáciou obnovy kultúrneho dedičstva, plnenia povinností s tým súvisiacich, vrátane aktivít zabezpečujúcich monitoring a výkazníctvo v súlade s pravidlami stanovenými pre financovanie z Európskych investičných a štrukturálnych fondov, certifikačné overovania, kontroly a audity.

Príjemcom spracúvaných osobných údajov dotknutých osôb sú poverení zamestnanci Prevádzkovateľa a oprávnené orgány štátu a Európskej únie stanovené Zákonom č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov – najmä subjekty vykonávajúce certifikačné overovania, kontroly a audit (najmä Ministerstvo vnútra SR, Ministerstvo práce, sociálnych vecí a rodiny SR, Ministerstvo financií SR, Úrad vlády SR, Národný kontrolný úrad SR, Úrad vládneho auditu, Európsky úrad pre boj proti podvodom).

Dotknutá osoba berie na vedomie, že jej osobné údaje bude prevádzkovateľ uchovávať v zmysle Registratúrneho poriadku a registratúrneho plánu MK SR 5 rokov pre nepodporené žiadosti, 10 rokov pre podporené žiadosti pričom lehota uloženia začína plynúť prvým dňom roka nasledujúceho po roku, v ktorom žiadosť o dotácie bola vybavená. Po uplynutí týchto lehôt budú osobné údaje zlikvidované (vymazané) z informačných systémov prevádzkovateľa, pokiaľ neexistuje žiadny ďalší právny dôvod na ich spracúvanie.

Ďalšie detailné údaje o spracúvaní osobných údajov dotknutých osôb, právach dotknutých osôb a spôsobe uplatnenia práv dotknutými osobami v súvislosti s ochranou osobných údajov sú uvedené na webovom sídle Prevádzkovateľa v  časti <https://www.culture.gov.sk/informacie-o-spracuvani-osobnych-udajov-pre-dotknute-osoby/>.

Ako dotknutá osoba vyhlasujem, že som bola informovaná o svojich právach v zmysle čl. 15 až 22 nariadenia č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a § 21 až 28 zákona č. 18/2018 Z. z. o ochrane osobných údajov a o zmene a doplnení niektorých zákonov, a že mi boli poskytnuté všetky informácie podľa čl. 13 nariadenia č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a § 19 zákona č. 18/2018 Z. z. o ochrane osobných údajov a o zmene a doplnení niektorých zákonov.

V \_\_\_\_\_\_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
podpis dotknutej osoby